— 719 — 



ceste fois avec mes bien humbles reccommandations à vos bonnes grâces , 

 priant Dieu qu'il vous donne, Monsieur, très heureuse et longue vye. 

 De Londres , ce septiesme de septembre 1 570. 



Langdillirr l . 



Maintenant voici sa lettre au comte de Retz : 



Monsieur, encores que , sur le point du parlement que monsieur de 

 La Mothe, ambassadeur pour sa Majesté, fit de ceste ville quant il fut 

 adverty de vostre prochaine venue par deçà, je le fus trouver, comme il 

 montoit à cheval et luy reiterré un propos plus amplement encores que 

 je ne luy avois premièrement tenu, comme il me promist le vous fayre 

 entendre, suyvant 1res affectionnée supplication que je luy en feis, je ne 

 lairray pourtant de vous dépescher oultre cela ce gentilhomme présent 

 porteur qui est à moy, voullant, pour la dignité de mon Roy, honorer 

 vostre grandeur de tout mon pouvoir, et d'aultant plus en vostre endroict 

 qu'il vous a pieu quelque foys de me promettre bonne part en vostre fa- 

 veur et amytié, y estant comme je croy plus convié par la proximité 

 d'entre madame vostre femme et moy que par mérite qui y soit, et sans 

 plusieurs considérations quej'ay eues pour ne me sembler pas raison- 

 nables de vous importuner maintenant par ma présance, je n'eusse failly 

 de vous aller trouver, bien que je soye fort incommodé de tout ce qui 

 me feroit grand besoing, commençant à estre vieulx et absent de mon 

 pays, auquel très fort je me désire, puis qu'il a pieu à Dieu, comme 

 m'a dict monsieur l'ambassadeur, de rendre la clémence et la bénignité 

 du Roy telle que de donner seur accès, liberté et jouissance à la cons- 

 cience, à la vye et aux biens de ses pouvres subjects professant la mesme 

 religion que je tiens, de sorte , Monsieur, qu'estant si naturellement bon 

 François , comme je suis , je ne désire rien tant dans ce monde que d' estre , 

 avant mourir, employé en l'exécution de quelque glorieux et bel acte 

 pour le service de sa Majesté, en quoyjene faudray jamais, Dieuaydant, 

 pour lascheté, ny infidellité, ny trop par ignorance. Il vous plaira donc, 

 Monsieur, de me faire response et me commander en particulier pour 

 vostre service chose qui soit en ma puissance, car j'y obéyray prompte- 

 ment et de bon cueur; sur quoy je feray fin après avoir très humblement 

 présenté mes recommandations à vos bonnes grâces , priant Dieu qu'il 

 vous donne, Monsieur, très heureuse et très longue vye. 



De Londres, ce septiesme de septembre 1573. 



Languillier 2 . 



Nous approchons de la fin de l'année îôyS, et cette éternelle 



1 Record office, State papers , France, vol. LV. 



2 Ibid. (Copie du temps.) 



16. 



